stanford-oval/wikipedia huggingface dataset:
ויטמין
ויטמינים מסיסי מים ומסיסי שמן

ניתן לחלק את כלל הוויטמינים לשתי קבוצות: ויטמינים מסיסים במים, כגון ויטמין C וויטמינים מקבוצה B, וכנגדם ויטמינים מסיסים בשומן, ובהם הוויטמינים E, D, A ו-K.
משמעות ההבדל בין הקבוצות טמונה במשטר הצריכה שלהם. קבוצת הוויטמינים המסיסים במים מווסתת בקלות בגוף - כמות עודפת של ויטמינים מסיסים במים מופרשת בשתן ובזיעה. אי לכך, מקרים של צריכה עודפת של ויטמינים מסיסים במים אינם שכיחים (אם כי אפשריים). בניגוד למסיסים במים, ויטמינים המסיסים בשומן, נאגרים בשומן הגוף במידה מסוימת והגוף מתקשה להיפטר מעודפיהם בצורה יעילה דרך השתן/זיעה (עקב היותם הידרופוביים). אי לכך, הרעלה של ויטמינים מקבוצה זו נפוצה יותר.
מקרה נפוץ של הרעלת ויטמין נובע מצריכה יתרה של ויטמין A. למנת יתר של כל ויטמין השפעות ספציפיות, אולם סימפטומים משותפים עשויים לכלול בחילות, שלשול והקאות.
ככלל, הדרך להתמודדות עם הרעלת ויטמין היא להפחית את צריכתו ככל שניתן עד לפינוי הכמויות העודפות מהגוף.
ראו גם

תוסף תזונה
ויטמין (תזונה)
הערות שוליים

↑
↑
↑  Effects of Nutritional Supplements and Dietary Interventions on Cardiovascular Outcomes: An Umbrella Review and Evidence Map, Annals of Internal Medicine Logo
↑  האם ויטמינים יכולים לפגוע בבריאות הלב?, באתר וואלה, 11 ביולי 2019
↑  ד"ר מאיה רוזמן, ‏לא סתם זרעים: עד כמה שתיית מיץ רימונים מסייעת לבריאות?, באתר מעריב אונליין, 25 ביולי 2019
| ויטמינים |
| --- | --- | --- |
| ויטמינים מסיסים במים | ויטמין B1 (תיאמין) • ויטמין B2 (ריבופלאבין) • ויטמין B3 (ניאצין, ניקוטינאמיד) • ויטמין B5 (חומצה פנטוטנית) • ויטמין B6 (פירידוקסין, פירידוקסאמין) • ויטמין B7 (ביוטין) • ויטמין B9 (חומצה פולית) • ויטמין B12 (אדנוסילקובלמין, הידרוקסיקובלמין, מתילקובלמין, ציאנוקובלמין) • ויטמין C (חומצה אסקורבית) |  |
| ויטמינים מסיסים בשמן | ויטמין A • ויטמין D • ויטמין E (טוקופרול) • ויטמין K |  |
| --- | --- |
בקרת זהויות :  NLI: 987007543705705171  BnF: cb119338023 (data)  GND: 4063635-5  LCCN: sh85144006  NDL: 00560693  NKC: ph116579 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
בקי לינץ'

| --- | --- |

לינץ', יולי 2022
 לידה:  30 בינואר 1987 (בת 37) דבלין, אירלנד
 שם במה:  בקי לינץ' לה לוצ'דורה רבקה נוקס
 כינוי:  The Man
 משקל:  61 ק"ג
 גובה:  1.68 מטר
 מקום מגורים:  אוהיו, פלורידה
 לאום:  אירי
 קריירה מקצוענית:  11 בנובמבר 2002 – 2024 (כ־21 שנים) 
 מאמנים:  פרגל דוויט גונזו דה מונדו NWA UK Hammerlock פול טרייסי
 ליגות:  WWE
 תרגילי סיום:  Dis-Arm-Her מנהנדל סלאם
 מידע אישי
 בן או בת זוג:  סת' רולינס (29 ביוני 2021–?) 
 מספר צאצאים:  1 
 
רבקה מרי קווין (באנגלית: Rebecca Mary Quin; נולדה ב-30 בינואר 1987 בדבלין, אירלנד), הידועה יותר בשם הבמה שלה, בקי לינץ' (באנגלית: Becky Lynch), היא מתאבקת אירית, המופיעה בארגון ההיאבקות WWE, בתוכנית הדגל Raw. לינץ' היא המתאבקת הראשונה שזכתה באליפות הנשים של סמאקדאון. נחשבת לאחת המתאבקות הגדולות בכל הזמנים.
קריירת היאבקות > WWE > מהפכת הנשים (2015–2016)

ב-13 ביולי 2015, לינץ' ערכה את הופעה הבכורה שלה ב-Raw כ"פייסית", הדמות הטובה, יחד עם שארלוט וסשה בנקס, לאחר שסטפני מקמהן הכריזה על "מהפכה" במחלקת הדיוות. בעוד שלינץ' ושארלוט חברו אל פייג', שהייתה בפיוד מול צוות בלה (אלישה פוקס, ברי בלה וניקי בלה) בנקס התחברה אל נעמי וטמינה, מה שהוביל לקטטה בין שלוש הקבוצות. לינץ', פייג' ושארלוט קראו לקבוצה שלהן "PCB" לפי האותיות הראשונות שלהן באנגלית. לינץ' השתתפה בקרב הראשון שלה ב-Raw ב-20 ביולי 2015, בקרב זוגות יחד עם פייג', אך שתיהן הפסידו לנעמי וסשה בנקס. לינץ' השיגה את הניצחון הראשון שלה בקרב נגד ברי בלה, אשר שודר ב-29 ביולי 2015, בפרק של Main Event. שלוש הקבוצות התמודדו זו נגד זו בסאמרסלאם, בקרב הדחות של שלוש קבוצות. לינץ' הצמידה את ברי בלה בשביל להעניק את הניצחון לקבוצתה.
קריירת היאבקות > WWE > אלופת הנשים של סמאקדאון (2016–2018)

ב-19 ביולי 2016, הוכרז כי לינץ' תשתתף באופן רשמי בתוכנית של סמאקדאון, לאחר פיצול הרוסטרים. ב-26 ביולי 2016, לינץ' הביסה את יריבתה נטליה. ב-18 באוגוסט 2016, לינץ' ביחד עם כרמלה ניצחו את אלכסה בליס ונטליה, לאחר הסחת דעת של איווה מארי ונעמי. בסאמרסלאם, אשר נערך בתאריך 21 באוגוסט 2016, לינץ' ביחד עם כרמלה ונעמי הפסידו לצוות של אלכסה בליס, נטליה וניקי בלה. באירוע באקלאש, אשר נערך בתאריך 11 בספטמבר 2016, לינץ' זכתה באליפות הנשים של סמאקדאון, לאחר שהביסה בקרב הדחות את אלכסה בליס, כרמלה, נטליה, ניקי בלה ונעמי.
ב-8 בנובמבר 2016, לינץ' חזרה לתוכנית לאחר פציעה. היא הגנה בהצלחה בפעם הראשונה על אליפות הנשים, לאחר שהכניעה את אלכסה בליס. אף על פי שרגלה של אלכסה בליס הייתה על החבלים בעת שבקי לינץ' ביצעה עליה את מהלך ההכנעה שלה, השופט לא שם לב ואי לכך אלכסה בליס נכנעה. באירוע TLC: שולחנות, סולמות וכיסאות, שנערך ב-4 בדצמבר בקי הפסידה את האליפות לאלכסה בליס בקרב שולחנות.
בנובמבר 2017 בפרק מיוחד שנערך במנצ'סטר, לינץ' ניצחה את המתאבק ג'יימס אלסוורת' בקרב בן מול בת. בסאמרסלאם 2018, לינץ' תקפה את שארלוט פלייר לאחר שהפסידה בקרב משולש, שכלל את כרמלה. יומיים לאחר מכן, בפרק של סמאקדאון, תקפה אותה פלייר בחזרה. באירוע גיהנום בכלוב, שנערך ב-16 בספטמבר, לינץ' גברה על פלייר וזכתה באליפות הנשים של סמאקדאון בפעם השנייה בקריירה שלה. באירוע אבולושן, שנערך ב-28 באוקטובר, לינץ' ניצחה את פלייר ושמרה בהצלחה על תואר אליפות הנשים של סמאקדאון בקרב שהיה קרב מי שעומדת אחרונה. באירוע TLC: שולחנות, סולמות וכיסאות, שנערך ב-16 בדצמבר, לינץ' הפסידה את התואר לאסקה במסגרת קרב ה-TLC המשולש אשר כלל את שארלוט פלייר ושימש כקרב המרכזי של האירוע.
קריירת היאבקות > עיסוקים נוספים

בשנת 2025 תשחק לינץ' בסדרה "מסע בין כוכבים: אקדמיית צי הכוכבים" כחברת צוות באקדמיית הצי.
חיים אישיים

ב-13 במאי 2019, היא פרסמה ברשתות החברתיות כי היא בזוגיות עם מתאבק ה-WWE, סת' רולינס. ב-23 באוגוסט 2019, לינץ' פרסמה שהשניים התארסו. ב-11 במאי 2020, קווין הודיעה על כך שהיא נמצאת בהיריון ראשון. ב-4 בדצמבר לינץ' ורולינס הכריזו על הולדת בת ששמה רו.
הישגים

הישגים ברשת הטלוויזיה CBS Sports
רגע השנה (2018) - כשתקפה את רונדה ראוזי בתוכנית Raw‏
מתאבקת השנה (2018)
קרב השנה (2018) - נגד אסקה ושארלוט פלייר באירוע TLC‏
הישגים במגזין ההיאבקות Pro Wrestling Illustrated – PWI
PWI דירג אותה במקום ה-1 מתוך 100 המתאבקות הטובות ביותר לשנת 2019
אשת השנה (2018)
הישגים בארגון ההיאבקות Queens of Chaos
אליפות העולם Queens of Chaos (פעם אחת)
הישגים במגזין הספורט Sports Illustrated
דורגה במקום ה-1 מתוך 10 המתאבקות הטובות ביותר של השנה (2019)
הישגים בארגון ההיאבקות SuperGirls Wrestling
אליפות SuperGirls (פעמיים, האלופה הראשונה)
טורניר אליפות SuperGirls‏ (2005)
הישגים במגזין ההיאבקות Wrestling Observer Newsletter – WON
אשת השנה (2018)
הפיוד הגרוע של השנה (2015) - צוות PCB (פייג', שארלוט ובקי לינץ') מול צוות B.A.D (טמינה, נעמי וסשה בנקס) מול צוות בלה (אלישה פוקס, ברי בלה וניקי בלה)
הישגים בארגון ההיאבקות World Wrestling Entertainment – WWE
אליפות הנשים של Raw (פעמיים)
אליפות הנשים העולמית של ה-WWE (5 פעמים, האלופה הראשונה)
אליפות הנשים של NXT (פעם אחת)
אליפות זוגות הנשים של ה-WWE (פעם אחת)  - ביחד עם ליטה
רויאל ראמבל (2019)
אלופת הטריפל קראון השישית
אלופת הגראנד סלאם השישית
פרסי סוף השנה של WWE‏ (3 פעמים)
מתאבקת השנה (2018, 2019)
קרב השנה (2018) - נגד שארלוט פלייר באירוע אבולושן
הערות שוליים

↑  Campbell, Brian (23 בספטמבר 2016). "WWE's Becky Lynch: McGregor knows what he's doing". ESPN. ארכיון מ-24 בדצמבר 2018. נבדק ב-23 בדצמבר 2018. {{cite web}}:  (עזרה)
↑  Thompson, Andrew (13 במאי 2019). "Seth Rollins Confirms That He And Becky Lynch Are In A Relationship". Fightful.com. נבדק ב-13 במאי 2019. {{cite web}}:  (עזרה)
↑  Hendricks, Jaclyn (13 במאי 2019). "Becky Lynch and Seth Rollins confirm relationship rumors with one photo". New York Post. נבדק ב-13 במאי 2019. {{cite web}}:  (עזרה)
↑  "It's official: Seth Rollins and Becky Lynch are dating!". WWE.
↑  לינץ' מבשרת על אירוסיה לסת' רולינס
↑  בקי לינץ' מודיעה שהיא בהיריון
| זוכי קרב הרויאל ראמבל |
| --- | --- | --- |
| זוכי קרב הגברים | ג'ים דאגן (1988) • ביג ג'ון סטאד (1989) • האלק הוגאן (1990 ו-1991) • ריק פלייר (1992) • יוקוזונה (1993) • ברט הארט ולקס לוגר (1994) • שון מייקלס (1995 ו-1996) • סטון קולד סטיב אוסטין (1997, 1998 ו-2001) • וינס מקמהן (1999) • הרוק (2000) • טריפל H ‏ (2002 ו-2016) • ברוק לסנר (2003 ו-2022) • כריס בנואה (2004) • בטיסטה (2005 ו-2014) • ריי מיסטריו (2006) • אנדרטייקר (2007) • ג'ון סינה (2008 ו-2013) • רנדי אורטון (2009 ו-2017) • אדג' (2010 ו-2021) • אלברטו דל ריו (2011) • שיימוס (2012) • רומן ריינס (2015) • שינסקה נקאמורה (2018) • סת' רולינס (2019) • דרו מקינטייר (2020) • קודי רודס (2023 ו-2024) |  |
| זוכות קרב הנשים | אסקה (2018) • בקי לינץ' (2019) • שארלוט פלייר (2020) • ביאנקה בלאייר (2021) • רונדה ראוזי (2022) • ריאה ריפלי (2023) • ביילי (2024) |  |
| זוכי קרב הרויאל ראמבל הגדול ביותר | ברון סטרומן (2018) |  |
| --- | --- |
בקרת זהויות :  LCCN: no2019045777  VIAF: 25155409728208742971   WorldCat (עם VIAF): 25155409728208742971 
לינץ' היא המתאבקת היחידה שהחזיקה באליפות הנשים של Raw ובאליפות הנשים של סמאקדאון בו זמנית
דגל הדיו

| --- | --- |

 נתונים על היצירה
 מיקום:  חוף אילת,  אילת
 קואורדינטות:  29°32′58″N 34°57′12″E﻿ / ﻿29.54939°N 34.95333°E﻿ / 29.54939; 34.95333
  מפת מיקום  מפה דינמית   (למפת אילת מוגדלת) הר יהושפט הר צפחות אילות חבל אילות מצרים ירדןדגל הדיו(למפת אילת רגילה) הר יהושפט הר צפחות א. חבל אילות מצרים ירדןדגל הדיו  he דגל הדיוhe דגל הדיומפת  __ אילת (in English: Eilat) [‌דרום הנגב‌]מצפון: __ מועצה אזורית חבל אילות (in English: Hevel Eilot Regional Council) ממזרח: עקבה (in English: Trace) מדרום: מפרץ אילת (in English: Gulf of Aqaba) ממערב: חצי אי (in English: Peninsula) סיני (in English: Sinai) tabBackground:;tabBorder:#aaa;defaultTab:0;
 
הנפת דגל הדיו - מבט לכיוון הים. הקרוב למצלמה הוא נחום שריג מפקד חטיבת הנגב. הצילום ההיסטורי צולם על ידי מיכה פרי - סגן מפקד הגדוד התשיעי בחטיבת הנגב
פסל הנפת דגל הדיו במלחמת העצמאות באילת
שחזור מבנה משטרת אום רשרש באילת במיצג הנפת דגל הדיו
פסל הנפת דגל הדיו ומבנה מתקופת אום רשרש
דגל הדיו החדש
דגל הדיו הוא דגל ישראל מאולתר, עשוי בד לבן ודיו, שהונף ב-10 במרץ 1949, ט' באדר ה'תש"ט, על ידי חיילי חטיבת הנגב, לאחר כיבוש משטרת אוּם רַשְרַש (כיום אילת), במסגרת מבצע עובדה. צילום המעמד הפך לאחד מסמלי מלחמת העצמאות והפך עם השנים לגרסה הישראלית המקבילה להנפת הדגל באיוו ג'ימה, ואחד מתצלומי צה"ל המפורסמים ביותר בכל הזמנים.
השלב האחרון של מבצע עובדה

מבצע עובדה, שהחל ב-5 במרץ 1949, נועד לאפשר את כיבוש הנגב בטרם יחתמו הסכמי שביתת הנשק עם ירדן. במהלך המבצע, חיילי חטיבת הנגב וחטיבת גולני נעו דרומה לכיוון אום רשרש, בה שהו באותה עת חיילי הלגיון הערבי של ירדן. חטיבת גולני נעה דרך ציר הערבה, ואילו חטיבת הנגב נעה דרך הר הנגב. מפקדת חטיבת הנגב התמקמה בשדה אברהם.
נחום שריג, מפקד חטיבת הנגב, שהבחין כי לא נמצא בידי החטיבה דגל ישראל, פקד על חייליו לייצר דגל. פיטר, קצין הקשר, הופקד על ביצוע המשימה. הבד היה סדין לבן שאותו מצאה פועה אראל, המזכירה החטיבתית. לפי עדותה, היא ציירה את הדגל כולו ביד בעזרת דיו.
באותה עת, כוח חלוץ בראשות מפקד הפלוגה אברהם אדן ("ברן"), לימים אלוף ומפקד אוגדה 162 שלחמה בסיני במלחמת יום הכיפורים, שהה בעמדה קדמית יותר ב"בקעת האצבעות" (כיום מישר סעיפים). נחום שריג הגיע לבקעת האצבעות ב-10 במרץ בשעות הבוקר, מסר שם את הדגל לאברהם אדן ופקד עליו לצאת עם קבוצת חיילים ברגל על מנת לכבוש את אום רשרש, לאחר שבעקבות מידע מודיעיני התברר שג'ון באגוט גלאב הורה לחיילי הלגיון הערבי לצאת משטח ארץ ישראל המערבית.
נחום שריג עצמו יצא אחריהם עם שני ג'יפים וחיפש דרך עוקפת, עבירה לכלי רכב. הוא הסתכן בתקרית צבאית כאשר עבר את הגבול עם מצרים בניגוד להוראות: כאשר הגיעו למשטרת ראס א-נקב, ביקשו מהשוטרים המצרים להתקשר למפקדה באל עריש על מנת לקבל אישור מעבר חד-פעמי בשטח סיני (שאכן התקבל). שריג פגש את פלוגתו של אדן על האוכף בסמוך לראס א-נאקב (מקום מעבר נטפים של ימינו), אסף אותו ועוד שניים מחייליו, אלכסנדר יולין ("סאשקה הפוליטרוק") והסייר עמוס קרסניצקי. הם הגיעו רכובים לאום רשרש בשעות אחר הצהריים של אותו יום. כוח חלוץ זה שהגיע לאום רשרש מנה 13 חיילים, רובם קצינים. יתר הפלוגה הגיעה זמן קצר לאחר מכן.
לימים, משנשאל אדן על תגובתו, כאלוף בצה"ל, להתנהגות מפקדו דאז, המח"ט שריג, שהסתכן בתקרית דיפלומטית ובתסבוכת צבאית עם המצרים, והגיע לאום רשרש עם כוח צבאי קטן, ללא יכולות חיפוי וחילוץ, כל זאת כדי להקדים את חטיבת גולני, השיב:
פשוט לא עמד לו יצרו. במקרה הנוכחי זה הצליח כמו שקורה הרבה פעמים, ומסביר את האימרה המפורסמת על ההבדל בין צל"ש לטר"ש.
הנפת הדגל

חיילי חטיבת הנגב שהגיעו לאום רשרש עסקו תחילה בטיהור המבנים. כאשר התברר שעמדת המשטרה הבריטית אכן נטושה, החיילים התארגנו במהירות להניף את הדגל. אברהם אדן טיפס על התורן שהיה במקום והניף את דגל הדיו שהיה בידיו.
משתתפי טקס הנפת דגל הדיו היו:
נחום שריג - מפקד חטיבת הנגב
מיכה פרי - סגן מפקד הגדוד התשיעי והצלם
אברהם אדן - מפקד פלוגה ומניף הדגל
עוזי נרקיס - קצין המבצעים
דוד ניב (ביבי) - קצין המודיעין
אברהם ברמן (בז') - סגן קצין המודיעין
משה צרי (פפר) - קצין ההנדסה החטיבתי
נתן שחם - קצין התרבות
יוחנן אלישוב - נהג
עמוס קרסניצקי - הסייר
אלכסנדר יולין - הורשע בהמשך חייו בריגול
טקס הנפת הדגל הסתיים בשעה ארבע אחר הצהריים בשירת התקווה.
כוח החלוץ של גדוד 19 מחטיבת גולני הגיע לאום רשרש בשעה 17:00. החיילים, שהיו מצוידים טוב יותר מחיילי חטיבת הנגב, החליפו את דגל הדיו, שהיה תלוי במשך שעתיים בלבד, בדגל ישראל תקני. מפקדי שתי החטיבות, נחום שריג ונחום גולן שלחו מברק באמצעות מכשיר הקשר:
העבירו לממשלת ישראל:
ליום ההגנה לי"א באדר מגישות חטיבות הנגב פלמ"ח וחטיבת גולני את מפרץ אילת למדינת ישראל.
אילת (אום רשרש) ט' באדר תש"ט
לאחר המלחמה

תצלום הנפת דגל הדיו, שצילם מיכה פרי, פורסם לראשונה בכתבה של נתן שחם שפורסמה בשבועון "דבר לילדים", ב-10 במרץ 1954, בגיליון לציון חמש שנים לכיבוש אילת. הנפת דגל הדיו, כפי שהונצחה בתצלום זה, נחרטה בזיכרון הקולקטיבי כסמל לסיום מלחמת העצמאות, ולניצחון הישראלי בה.
עיריית אילת הציבה באתר משטרת אום רשרש פסל מתכת (טקס הסרת הלוט ב-28 בפברואר 1996) המתאר את מעמד הנפת דגל הדיו. הפסל נמצא בגן ליד "קניון מול הים" בחוף הצפוני של אילת ליד הטיילת, ומבנה המשטרה עצמו שוחזר בסמוך לפסל.
התאריך העברי של הנפת הדגל, ט' באדר, הפך לימים ליום אילת.
לאחר מלחמת העצמאות נפוצו שמועות רבות לגבי זהות החיילים אשר השתתפו בטקס הנפת הדגל, לגבי החיילים שהשתתפו בהכנתו ואף לגבי החומרים ששימשו לכך. מאז, כל החיילים שהיו באום רשרש זוהו, אך עד היום אין תמימות דעים לגבי שתי השאלות הנוספות הנוגעות להכנת הדגל. למרות חשיבותו הסמלית וההיסטורית, דגל הדיו עצמו - אבד.
ב-16 במרץ 2008, ט' באדר ב' ה'תשס"ח, במלאת 59 שנה להנפת דגל הדיו, נפרס בטקס חגיגי לציון האירוע דגל ישראל ענק מצפון לאילת. על פי ספר השיאים של גינס זהו הדגל הגדול בעולם, אורכו 200 מטרים ורוחבו 100 מטרים.
בתרבות

בתוכנית "החרצופים" ששודרה לקראת יום העצמאות ה49 של מדינת ישראל מראיין החרצוף של יעקב אילון את החייל שטיפס על התורן, שעל פי התכנית, הוא נשאר על התורן כל אותם השנים, מכיוון שאף אחד לא עזר לו לרדת.
הצלם עדי נס צילם בשנת 1998 עבודה המתייחסת לתצלומו של פרי. בתצלום, המשתייך לגוף העבודות "חיילים", מוצגת קבוצה של חיילים העומדים מסביב לעמוד ללא דגל, עוזרים לחייל שטיפס על העמוד להמשיך ולעלות או לרדת ממנו.
ראו גם

צילום מלחמה
הנפת הדגל באיוו ג'ימה
הנפת הדגל הסובייטי מעל בניין הרייכסטאג
מבצע עובדה
מלחמת העצמאות
לקריאה נוספת

אברהם אדן (ברן), עד דגל הדיו, משרד הביטחון – ההוצאה לאור.
משה גבעתי, בדרך המדבר והאש - תולדות גדוד 9, תל אביב: הוצאת 'מערכות' ומשרד הביטחון – ההוצאה לאור, תש"נד - 1994.
הערות שוליים

↑  פועה אראל, באתר הפלמ"ח
↑  לפי גרסה אחרת שני הפסים נצבעו בדיו, והמגן דוד נתפר לדגל לאחר שנפרם קודם לכן מתיק עזרה ראשונה של חיל האוויר. גרסאות נוספות שנפוצו לאחר המלחמה נמצאו לא נכונות.
↑  אברהם אדן, עד דגל הדיו, תל אביב: משרד הבטחון, 1984
↑  שמעון תמיר, ההיסטוריה חוזרת: אילת (שוב) בידינו, באתר ynet, 25 באפריל 2004
↑  אלי אשד, מעבר ל"דגל הדיו" : האיקוניזציה וגלגוליו של צילום " דגל הדיו", המולטי יקום של אלי אשד
↑  נועם אמיר, ‏צה"ל מבקש את עזרת הציבור: מה עלה בגורלו של "דגל הדיו" המפורסם?, באתר מעריב אונליין, 17 במרץ 2016
↑  אהובה מאמוס, 59 שנה אחרי דגל הדיו, נפרס הדגל הגדול בעולם, באתר ynet, 16 במרץ 2008
הנפת דגל הדיו מופיעה בתג יחידה של חטיבת יואב
יאניס ניוונר

| --- | --- |

 לידה:  30 במרץ 1992 (בן 32) קרפלד, הרפובליקה הפדרלית של גרמניה 
 מדינה:  גרמניה 
 תקופת הפעילות:  מ-2002 
 עיסוק:  שחקן קולנוע וטלוויזיה
 פרסים והוקרה:  Askania Award (2020)  פרס יופיטר 
 פרופיל ב-IMDb
 
יאניס ניוונר (בגרמנית: Jannis Niewöhner,‏ הגייה: [ˈjanɪs ˈniːvøːnɐ], נולד ב-30 במרץ 1992) הוא שחקן קולנוע וטלוויזיה גרמני.
ביוגרפיה

יאניס ניוונר נולד בקרפלד, נורדריין-וסטפאליה, גרמניה. הוא בנו של הבמאי הגרמני אווה פריש-ניוונר.
קריירה

תפקידו הראשון של ניוונר היה בסרט הקצר משנת 2004, "Für immer Edelweiß" (אדלווייס לנצח). שנה לאחר מכן שיחק בסרט ההרפתקאות של הבמאי הגרמני כריסטיאן זוברט, "Der Schatz der weißen Falken".
בשנת 2006 שיחק בתפקיד ראשי בסרט הקולנוע, "TKKG und die rätselhafte Mind-Machine".
בשנת 2007 שיחק בסרט הקומדיה הגרמני "Von Müttern und Töchtern".
בשנת 2017 שיחק בתפקיד ראשי במיני סדרה הגרמנית "מקסמיליאן". בסדרה הוא גילם את מקסימיליאן הראשון, קיסר האימפריה הרומית הקדושה.
בקיץ 2018 הצטלם ניוונר לעיבוד הקולנועי לרומן נרקיס וגולדמונד מאת הרמן הסה. את הסרט ביים הבמאי זוכה האוסקר סטפן רוזוביצקי. בסרט הוא מגלם את נרקיס.
בשנת 2019 הוא שיחק בסרט הקולנוע "תיקי קוליני"; סרט דרמה בהפקה גרמנית. הסרט מבוסס על הרומן "פרשת קוליני" מאת פרדיננד פון שיראך משנת 2011.
בשנת 2021 שיחק בתפקיד ראשי בסרט הקולנוע מינכן, על סף מלחמה.
בשנת 2023 שיחק בדרמה ההיסטורית "Stella. A Life." המבוסס על חייה של סטלה גולדשלאג (1922–1994), יהודייה גרמנייה שעבדה כמודיעה עבור הגסטפו במהלך מלחמת העולם השנייה והתחקה אחר יהודים שהסתתרו. באותה שנה שיחק בתור היפוליט צ'ארלס בסרטו של רידלי סקוט, "נפוליאון" המגולל את עלייתו לשלטון של נפוליאון בונפרטה.
חיים אישיים

ניוונר מתגורר בברלין. משנת 2007 עד שנת 2015 ניהל מערכת יחסים עם השחקנית אמיליה שולה (אנ').
פילמוגרפיה נבחרת

| שנה | כותרת | תפקיד | הערות |
| --- | --- | --- | --- |
| 2007 | Wild Chicks in Love | מאייק |  |
| 2009 | Gangs | יאן |  |
| 2013 | Rubinrut | גדעון דה וילייר |  |
| 2011 | Alive and Ticking | איש צעיר בחנות לחיות מחמד |  |
| 2014 | Saphirblau | גדעון דה וילייר |  |
| 2015 | 4 מלכים | טימו |  |
| 2015 | Ostwind 2 | מילאנו |  |
| 2016 | יונתן | יונתן |  |
| 2016 | Emerald Green | גדעון דה וילייר |  |
| 2017 | Jugend ohne Gott | זאק |  |
| 2017 | וינדסטורם וסוסי הפרא | מילאנו |  |
| 2017 | High Society | יאן |  |
| 2017 | תחנת ברלין | ארמנדו | סדרת טלוויזיה |
| 2017 | מקסימיליאן | מקסימיליאן הראשון, קיסר האימפריה הרומית הקדושה |  |
| 2018 | Mute | ניקי |  |
| 2018 | Beat (סדרת טלוויזיה) | רוברט "ביט" שלאג |  |
| 2019 | תיק קוליני | הנס מאייר הצעיר |  |
| 2020 | נרקיס וגולדמונד | גולדמונד |  |
| 2020 | קליפת המוח | ניקו |  |
| 2021 | Je Suis Karl | קארל |  |
| 2021 | מינכן, על סף מלחמה | פול פון הרטמן |  |
| 2023 | Stella. Ein Leben. | רולף אייזסון | סרט באורך מלא |
| 2023 | נפוליאון | היפוליט צ'ארלס | סרט באורך מלא |
| 2024 | הלוק החדש (אנ') | ולטר שלנברג | 3 פרקים |
פרסים ומועמדויות

| שנה | פרס | קטגוריה | סרט/סדרה | תוצאה | הערות |
| --- | --- | --- | --- | --- | --- |
| 2017 | פרס יופיטר | השחקן הגרמני הטוב ביותר | Smaragdgrün | זכייה |  |
| 2019 | פרסי אמי בינלאומיים | השחקן הטוב ביותר | Beat (סדרת טלוויזיה) | מועמדות |  |
הערות שוליים

1 2  Jan Stremmel, Jannis Niewöhner, Süddeutsche Zeitung, ‏5 ביולי 2021
↑  Westdeutsche Zeitung, Jannis Niewöhner dreht für Netflix, Westdeutsche Zeitung, ‏5 באוקטובר 2020
↑  Kristina Heuer, GOKA-Star der Woche: Jannis Niewöhner, Goldene Kamera, ‏5 באוגוסט 2017
↑  Julia Schaaf, Liebe geben, Frankfurter Allgemeine Zeitung, ‏NaN בundefined NaN
↑  Ulf Pape, Jannis Niewöhner im Interview: “Ich wähle lieber die Unsicherheit”, GQ Germany, ‏3 באוגוסט 2021
↑  Peter-Philipp Schmitt, „Ich würde gerne meinen Opa noch einmal treffen“, Frankfurter Allgemeine Zeitung, ‏NaN בundefined NaN
↑  Peter Temel, Netflix-Film "München": "Das finde ich tragisch und fatal", kurier.at, ‏3 בundefined 2022
↑  caroline.peacock@the-sun.co.uk, What’s coming to Netflix in 2022 including Stranger Things, Ozark and After Life..., The US Sun, ‏5 בנובמבר 2021
↑  Annika Schönstädt, Jannis Niewöhner: Der Film war einfach immer da, Berliner Morgenpost, ‏במרץ 2019
↑  GALA.de, Nach der Trennung von Jannis: Emilia Schüle hat bereits einen Neuen, GALA.de, ‏בינואר 2016
1 2 3  "Maria und ich lieben uns als Freunde". Focus (בגרמנית). 14 באוגוסט 2014. נבדק ב-5 בינואר 2018. {{cite web}}:  (עזרה)
↑  "Berlin: Schauspiel-Jupiter für Mina Tander und Jannis Niewöhner". Focus (בגרמנית). 9 במרץ 2017. נבדק ב-5 בינואר 2018. {{cite web}}:  (עזרה)
| --- | --- |
בקרת זהויות :  BIBSYS: 15009150  GND: 1042927596  ISNI: 0000 0004 1996 3886  LCCN: no2017054854  NKC: pna2017952283  NTA: 410789445  RERO: 02-A025307629  SUDOC: 197593275  VIAF: 305316523   WorldCat (עם VIAF): 305316523
אלמה כהן

| --- | --- |
אין תמונה חופשית
 ענף מדעי:  כלכלה
 עיסוק:  פרופסור
 מקום לימודים:  אוניברסיטת תל אביב אוניברסיטת הרווארד
 מוסדות:  אוניברסיטת תל אביב ואוניברסיטת הרווארד
אלמה כהן היא כלכלנית ישראלית, פרופסור חבר בבית הספר לכלכלה באוניברסיטת תל אביב וחברת סגל בבית הספר למשפטים באוניברסיטת הרווארד.
ביוגרפיה

אלמה כהן סיימה תואר ראשון במתמטיקה (1988) ותואר שני בניהול (1996). שניהם באוניברסיטת תל אביב. היא המשיכה את לימודיה באוניברסיטת הרווארד, שם היא השלימה בשנת 2001 תואר שני נוסף, הפעם בכלכלה, ובשנת 2002 סיימת את הדוקטורט.
בשנת 2005 החקבלה כחברת סגל בדרגת מרצה בכירה בבית הספר לכלכלה באוניברסיטת תל אביב ובשנת 2011 הועלתה לדרגת פרופסור חבר. בספטמבר 2021 מונתה לעמוד בראש בית הספר. בנוסף לכך, היא הצטרפה בשנת 2009 לסגל בית הספר למשפטים באוניברסיטת הרווארד והיא חולקת את זמנה בין שני המוסדות.
כמו כן היא ומכהנת גם כעמיתת מחקר במכון הלאומי למחקר כלכלי בארצות הברית, במרכז האירופאי למדיניות כלכלית, והמכון האירופאי למשטר תאגידי.
פרופסור כהן היא חוקרת מובילה בעלת מוניטין בינלאומי בכלכלה אמפירית ופרסמה מחקרים רבים בתחומים של רגולציה, משטר תאגידי, ביטוח וסיכון, וניתוח כלכלי של המשפט. עבודותיה התפרסמו בכתבי עת בין-לאומיים רבים והיא גם חברת מערכת במספר כתבי עת.
פרופסור כהן נשואה לפרופסור אריה (לוסיאן) בבצ'וק שגם הוא חבר סגל בבית הספר למשפטים באוניברסיטת הרווארד ובפקולטה למשפטים באוניברסיטת תל אביב.
פרקליט השטן

ערך זה עוסק בביטוי פרקליט השטן. אם התכוונתם לסרט הקולנוע בבימויו של טיילור הקפורד, ראו .
פרקליט השטן (מלטינית: Advocatus Diaboli) היה פקיד בכיר שתפקידו היה לייצג לכאורה את השטן בדיונים על הענקת התואר "מבורך" או "קדוש" למועמד ולהתנגד לה, ולטעון כנגד "פרקליט האל" (Advocatus Dei), שתמך בהקדשה. דיונים כאלה היו חלק מהליך הקאנוניזציה (הכנסה לפנתאון הקדושים) של הכנסייה הקתולית. התפקיד הפך לרשמי על ידי האפיפיור סיקסטוס החמישי (Sixtus V) בשנת 1587. תוארו הרשמי הוא מקדם האמונה (Promotor Fidei). חובתו הייתה להכין בכתב את כל הטיעונים האפשריים, ולו הקלים לכאורה, נגד הענקת התואר, כדי למנוע מתן התואר למי שעלול להיות ספק כי הוא "יקר בעיני אלוהים". פרוספרו למרטיני, לאחר מכן האפיפיור בנדיקטוס הארבעה עשר (1740-58), היה מקדם האמונה במשך עשרים שנה והוא למד את דרך פעולתה של הכנסייה בתפקיד חשוב זה; לפיכך הוא היה כשיר במיוחד לחבר את יצירתו המונומנטלית "על הברכה והקנוניזציה של הקדושים", המכילה את ההצדקה המוחלטת לזכויות הכנסייה בעניין זה, ומפרט מבחינה היסטורית את זהירותה בשימוש בזכות זו.
שום פעולה חשובה בתהליך הקנוניזציה אינה תקפה אלא אם כן היא מבוצעת בנוכחות מקדם האמונה שהוכר רשמית. חובתו היא לבחון את הטפסים שהוגשו, ולהתעקש על בחינת כל התנגדות. האזכור הרשמי הראשון של בעל תפקיד זה נמצא בקנוניזציה של סנט לורנס יוסטיניאנוס תחת ליאו העשירי (1513-21). בשנת 1631, הפך אורבן השמיני, את נוכחותו להכרחית, לפחות על ידי סגנו, לתוקפו של כל מעשה הקשור לתהליך הקנוניזציה.
התפקיד בוטל בידי האפיפיור יוחנן פאולוס השני ב-1983.
בהשאלה

הביטוי משמש כיום בהשאלה לתיאור מי שמייצג עמדה נגדית לעמדה המרכזית בדיון מסוים, כדי למנוע היווצרות תמימות דעים, הפוגעת באפקטיביות של הדיון. פעמים רבות עמדה נגדית זו אינה משקפת את דעתו האמיתית של המציג אותה.
לדוגמה: מחלקת הבקרה באגף המודיעין בצה"ל ממלאת את תפקיד "פרקליט השטן", שמשימתו היא להציג את הדעה ההפוכה לגבי כל נושא שיש עליו הסכמה.
הערות שוליים

↑  יונתן גור, המודיעין האחר, ידיעות אחרונות, 15 בספטמבר 2008.
ערך זה הוא קצרמרבנושא נצרות. אתם מוזמנים לתרום לוויקיפדיה ו.
סמיר א-ריפאעי

סמיר א-ריפאעי (בערבית: سمير الرفاعي; 30 בינואר 1901 – 12 באוקטובר 1965) היה פוליטיקאי ירדני ממוצא פלסטיני שכיהן שש פעמים כראש ממשלת ירדן. כהונתו הראשונה הייתה כאשר אמירות ירדן הייתה חלק מהמנדט הבריטי על עבר הירדן, ושאר כהונותיו לאחר קבלת עצמאותה של ממלכת ירדן ב-1946, בזמן כהונתו השלישית נרצח המלך עבדאללה. שימש מספר פעמים גם כשר החוץ של ירדן.
עמדותיו

לאור פרסומים כאילו הסכים לעלייה של חצי מיליון יהודים לארץ ישראל והשגת שוויון יהודי-ערבי בה, פרסום גילוי דעת בו כתב שהוא מאמין בצדקתם של תושביה הערבים של ארץ ישראל ועושה כל אשר ביכולתו לסייע להם. הוא הוסיף שהוא רואה בציונות סכנה לעבר הירדן ושמחובתו להילחם בה בכל כוחו".
באוקטובר 1947, הסביר א-ריפאעי בשיחה עם כתבים בריטיים את התנגדותו למדינה יהודית בפלשתינה: "היהודים הם עם שיש לחשוש מפניו, ראו מה עשו בתוך 27 שנה בלבד ... הם גייסו את הונם ואת השפעתם כדי להשיג מדינה מן האו"ם. תן להם עוד 25 שנה והם יהיו על פני המזרח התיכון כולו, בארצנו ובסוריה ובלבנון, בעיראק ובמצרים... הם היו אחראים להצתת שתי מלחמות עולם ... כן, אני קראתי ולמדתי, ואני יודע שהם עמדו מאחורי היטלר בתחילת התנועה שלו".
חיים אישיים

משפחתו של א-ריפאעי דומיננטית בפוליטיקה של ירדן. אחיו של סמיר, עבד אל-מונעם א-ריפאעי, שימש גם הוא כראש ממשלת ירדן. כמו כן, בנו זיד א-ריפאעי ונכדו סמיר זיד א-ריפאעי שימשו שניהם כראשי ממשלת ירדן.
לקריאה נוספת

יוסף נבו, ירדן: החיפוש אחר זהות, הוצאת האוניברסיטה הפתוחה, תשס"ה, עמודים 13–120.